**7. A, B IN C: NAVODILA ZA DELO DOMA (30.3. – 3.4.2020)**

**Pozdravljeni, sedmošolci.**

V preteklem tednu ste brskali po spletu ter pripravili dva zapisa. Prvi je bil o izbranem rimskem mestu, drugi pa o rimski Kastri.

Mnogi ste mi svoje delo že poslali v pregled, lahko vas samo pohvalim.

Sedaj pa naloga za vse ostale: v prihodnjem tednu mi pošljite v pregled enega od že narejenih izdelkov: izbrano rimsko mesto ali Kastro.

Lahko pošljete izpolnjen delovni list (če ste tipkali), lahko fotografirate svoj izdelek.

Ker vem, da imate različne tehnične možnosti, lahko pošljete na moj e-naslov le informacijo, da ste nalogo naredili, pregledali pa jo bomo, ko se vidimo.

V tem tednu bomo predelali dve novi temi o Rimljani. Vsako prilagam na delovnem listu.

Še vedno velja, da lahko:

1. delovni list natisnete in ga nato rešujete,
2. lahko vnašate podatke v Wordov dokument, a se vam besedilo lahko zamika,
3. lahko pa v zvezek zapišete samo naslov, vprašanja in odgovore. Celotne delovne liste v tem primeru dobite, ko se vidimo v šoli.

Prva tema je o verovanjih v rimski državi, druga pa govori o širjenju krščanstva.

O teh dveh temah najdete dva posnetka na spletni strani <https://www.irokusplus.si/vsebine/MultiZgodovina7/index.html>. Morate se le registrirati.

Izberite Rimsko državo, tam pa posnetka z naslovom Rimska vera in Krščanstvo.

Sporočite mi, če vam povezava ne deluje.

Ponovno zapišem moj el. naslov za morebitna vprašanja in poslane izdelke: darja.gorup@os-sturje.si .

Lep teden vam želim.